Méliador/Appendice (3e et 4e fragments de ms. A)
# Méliador/Appendice (3e et 4e fragments de ms. A)

## Appendice

En son fait se pooit esbatre a col. a Genoivre la noble roÿne, Phenonee, ossi Hermondine, Li roys Hermons et roys Artus, 5 Car il chevauche sus et jus Et par tout le sieut sa baniere. Moult bien en prise la maniere Li rois Artus, sachiés de voir Et dist que cieus fait son devoir 10 Mieus que nus autres vraiement, En tant c’a ce coumencement.

Aghamanor, qui fut moult gens Et bien prisiés de toutes gens, Avoit la ou coumenchement 15 Dou tournoy ouvre proprement

De sa plaisanche, autrement non. Bien cougnissoit le grand renon Dou chevalier au soleil d’or Et que la, dou chief jusc’au cor, 20 Il n’y avoit milleur de li. Et grandement li abelli, Car mies n’en avoit envie, Mais, pour moustrer a ceste fie Sa proeche par devant ceste 25 En quel nom il fu a la feste De Tarbonne, ch’est Phenonée, S’en vint ou fort de la meslée Li preus le tournoy renforchier, Et droit sa baniere adrechier 30 En la place devant le roy Artus, qui en tres bon arroy Et volentiers le regarda Et forment le recoumenda. col. b Phenonée estoit en la loge, 35 Qui avoech la roÿne loge, Et les dames de leur costé. Dou tout sont si oel aresté Sus Aghamanor, ce sachiés, Et dist : « Se mes cuers est blechiés 40 « Pour che chevalier, il le vaut, « Car a proeche pas ne faut. « C’est cils qui fu devant Tarbonne « Si bons que le pris je l’en donne « Et la li fu dounés de tous ; 45 « C’est cils qui me sambla si dous « Et si gratïeus en langage. « Je ne sçai s’a folle ou a sage « J’en serai nullement tenue ; « Mais je sui toute pourveüe 50 « De ly amer oultre l’ensengne « Plus que chevalier de Bretagne. « Car, bien sçai je, ne puis avoir « Le plus preu, de ce je di voir ; « Hermondine l’ara sans doubte,

55 « Car pour li ceste queste est toute « Faite et dounée et coumenchie. » Aghamanor a ceste fie Desus Melyador s’en vient, Et encores bien li souvient 60 Coument il l’avoit abatu Devant la Garde et la batu : Si dist qu’il li vodra près vendre. Adont va il du tout entendre A li asallir radement, 65 Et Melyador autrement col. c Se defient ossi de l’espée : La est moult forte la mellée Des chevaliers preus et hardis. Chil qui se sont desous iaus mis 70 Les laissent en tout couvenir Pour mieus leur proeches tenir. La se combatent et tournient, Et des espées se manient Tellement qu’il sont tout sanglent. 75 As bras se prendent vistement Et se tirent par grant effort : On vera tantost le plus fort. Melyador fait tout aval Sus degrigne[r] de son cheval 80 Aghamanor, droit la cliner. Ja le couvenist il aler A la tiere, sans nul deport, Que chil qui sont de son confort Le vienent oster dou dangier. 85 La veïssiez bien tournoÿer Chevaliers devant et derriere, ............................ Des chevaus, que c’est moult grant paine Pour chiaus qui n’ont point longe alaine. 90 Mesires Tangis li Norois Ne se tint mies ce jour quois ;

Os[s]i ne fist Policenès, Gratiiens ne Dreomadès, Ne li bons chevaliers vaillant. 95 Cescuns y fait des armes tant Qu’il en sont a recoumender Mais sur tous fait a regarder ............................ Si tres grant i est la fumiere, 100 Melyador, bien le sachiés ; col. d Car chevaliers met entre piés Et desmonte de leur cevaus. La est li estours fors et caus Par devant la loge le roy. 105 Hermondine en tres bon arroy Voit son chevalier maintenir, Et ses ennemis requerir Et ruer jus enmi la voie. Si en a au cuer moult grant joie 110 S..... celle qui......... ........ dinement...... prist.

Melyador, qui ne ressongne Homme qui soit a le besongne, Se gouverne souffissamment. 115 [A] d[ire] vous sa[y] loyaument Qu’il y fait la grant fuison d’armes, Devant les signeurs et les dames Qui se tenoient a fenestres : Ensi m’aït le roy celestres, 120 C’estoit plaisans co[se a veoir], Car bien estoient la, pour voir, .X vᶜ. chevalier et plus ; Meïsmement li roys Artus Qui s’apoioit a la fenestre 125 ...... la ........ n’estre Au soleil d’or et venteler,

Et amont et aval aler, Et dalés le bleu chevalier Qui ne cesse de resvillier 130 Le tournoy sans point de loisir. Il y prent certes grant plaisir, 132 ..........................

« Quant elle se trueve en leur mains. col. a « Et de che sui je tous ciertains « Que m’amie vergonderont, « Ne ja ne l’en deporteront, 5 « Car il sont fel et orguilleus, « Et si ont saisi entre iaus deus « Ma lance et ossi men espée. « Chils affaires pas ne m’agrée « Se je le pooie amender. » 10 Lors ala Saigremor parler Et dist : « Sont il point loing de chi ? » Adonc Pesagus respondi : « Nenil ; il tienent celle voie, « Et, pour ce que je bien savoie 15 « Quel cemin il voellent aler, « Vous ai je peüt demander « Dou chevalier au soleil d’or ; « Car, se je le trouvoie, encor « Ai je espoir que il m’aideroit 20 « Et m’amie me renderoit « Et mes armeüres que ont. » Saigremor respondi adont : « Chevaliers, chevachiés devant ;

« Je voel pour vous hui faire tant 25 « Que vous rarés vo souveraine, « Ou je demor[r]ay en le paine ; « Si en aront deus desconfis. » Pesagus, qui euist envis Refusé l’aïde a cely, 30 Tout erranment li respondy : « Sire, alon, vechi le chemin. « Je sonneray a celle fin « Mon cor qu’il le poront oïr, col. b « Il ne dagneront pas fuïr, 35 « Mais s’adreceront viers le vois. » Adont sonne son cor deus fois Pesagus, et li sons s’espart, Qui est alés de celle part Ou li chevalier se tenoient 40 Qui la pucelle pris avoient. Si [vont] le [chemin] dessus dit Et estoient ja en estrit Auquel elle seroit amie, Et lors que la vois fu oïe 45 Dou co[r], il se sont aresté, Et tout pour combatre apresté, Car bien sevent c’a celle entente Sonnoit li cor sans point d’atente.

Or chevauche toute la plaine 50 Saigremor, si com chils le maine Qui noumés Pesagus estoit, Auquel durement anoioit De s’amie qu’il ot pierdue. Une voie verde et hierbue 55 Ont chevauchiet les grans galos ; Puis ont trouvé dedens le bos Les deus chevaliers a cheval. Saigremor les voit ens u val

Si com il devoit haut puier ; 60 Si demande a son chevalier : « Sont ce li doi que je voi là ? » Et li chevaliers qui parla Dist : « Oïl, sire, par ma foy. » Adonques se mist en arroy 65 Saigremor pour venir a iauls. col. c Tout estoit friches damoisaus Saigremor, sachiés le, pour voir, De grant cuer et de grant voloir, Et ce qu’il estoit amoureus 70 Le faisoit moult chevalereus. Adonques se joint en sa targe ; Le ceval point, que plus n’atarge ; Le lanche abaisse, et si s’en vient Sus l’un des deus, qui se maintient 75 A guise de bon chevalier. Saigremor li ala baillier [T]elle de la lanche en l’escu Qu’il l’a pertuisiet et fendu. .....de fier ne les parures 80 ...trestoutes ses armeüres [Ne le] purent lors garantir [Que le fier ne] peüst sentir [En]trer ou corps bien demi piet En passant. Li chevaliers chiet, 85 Qui est navrés moult malement, Qu’il ne puet mies longement Vivre, selonch ce qu’il apert. Li autres chevaliers qui iert Enprès, quant voit son compagnon 90 La gesir, s’en a grant friçon ; Si dist qu’il le voet revengier. Adonques traist le branc d’acier Et s’en vient deviers Saigremor. Mais cils, qui n’estoit pas encor 95 Desconfis, le chevalier haite Et de s’espée si bataite Par dessus le hïaume amont col. d

Que desous le cop le confont. Jus l’abat forment estouné, 100 Et adonques a demandé Saigremor a son chevalier : « Or me dites sans detriier, « En ai je assés fait ? soufist il ? « Vous ay je osté de ce péril ? 105 « Alés vostre amie requerre, « Car chil qui la gisent a tiere « Ne la vous venront plus tolir. » Pesagus, qui a grant desir Que il puist s’amie ravoir, 110 Li dist : « Sire, vous dites voir, « Vous m’avés fait un grant serviche. » Adont se trait deviers la friche S’amie, qui fu sous un arbre, Qui le cuer avoit tout esmarbre ; 115 Si dist : « Bielle, c’or venés ent. « Délivrée estes vraiement « De ces chevaliers orguilleus. « Moult est hardis, vaillans et preus, « Quant a deus cos les a matés. 120 « Li uns est mors, li autre tels « Qu’il ne s’aidera mais des mois. » La damoiselle a celle fois De son ami fu resjoïe. Adonques forment regrasie 125 Saigremor, che fu bien raison, Et li prie qu’e[n] sa maison, C’on apielle le Haut Manoir, Il s’en voelle aler la ce soir.

* ↑ 1. Ce fragment ce rapporte aux événements restés dans les colonnes 214 d et 215 a b du ms. français 12557 de la Bibliothèque nationale, mais il ne présente qu’une vingtaine de vers identiques à la version dudit volume ; ce sont les parties imprimées ici en italique et répondant aux vers 29258–29259, 29261–29262, 29280, 29325, 29264–29272, 29324, 29326–29328, 29336–29339 de la présente édition.
* ↑ 87 manque.
* ↑ 94 vaillant, A vaillans.
* ↑ 98 manque.
* ↑ 132. Ce vers a complètement disparu, gratté par le scribe qui a écrit sur le parchemin de ce fragment le titre du registre T* 201, nᵒ 67, des Archives nationales.
* ↑ 1. Sur ce fragment, voir plus haut, p. 263, note.
* ↑ 36 cor, A corps.
